《寄林七膳部兼呈林怀之广文》
明代·高柄

无诸台下叶初黄，客里相逢值早霜。秋馆醉看仙菊满，禅房坐早雨花香。

别来塞雁江云隔，梦去青山海路长。白发广文凭问讯，门前还有几升堂。

作者简介：（1350—1423）明福建长乐人，更名廷礼，字彦恢，号漫士。永乐初，以布衣召入翰林，为待诏，升典籍。博学能文，尤长于诗，为闽中十才子之一。又工书画，时称三绝。书得汉隶笔法，画源于米芾父子。有《唐诗品汇》等。